Syatilla Melvin

Siti Nur Syatilla Amirol Melvin (lahir 8 Februari 1991) merupakan seorang pelakon, model dan usahawan wanita Malaysia. Beliau merupakan salah seorang finalis Dewi Remaja 2009/2010  bersama-sama dengan Neelofa, Izara Aishah dan Anzalna Nasir. Beliau aktif sejak 2012 dan sering muncul dalam beberapa drama dan telefilem Melayu. Beliau merupakan adik kepada Syafiqa Melvin dan kakak kepada Syifa Melvin dan Syida Melvin dan Melveena Melvin

Syatilla merupakan adik ipar kepada bekas Setiausaha Parlimen Kementerian Luar Negeri dan Timbalan dan Penasihat Khas Menteri Kemajuan Luar Bandar dan Wilayah, Datuk Zainal Abidin Osman.

Kehidupan awal
Syatilla dilahirkan pada 8 Februari 1991 dan berasal dari Parit Buntar, Perak. Beliau merupakan anak kedua daripada lima orang adik-beradik, bapanya berketurunan Jepun manakala ibunya berketurunan Melayu. Kakak sulungnya ialah Syafiqa merupakan pemenang tempat kedua rancangan Gadis Melayu. Selepas tamat Sijil Pelajaran Malaysia (SPM), beliau berhijrah ke Kuala Lumpur untuk mencari kerja.  Adiknya, Syifa juga bergiat aktif dalam bidang pemodelan dan lakonan.

Kerjaya
Syatilla Melvin memulakan kerjaya awalnya sebagai model apabila menjadi salah seorang finalis Dewi Remaja 2009/2010, bersama-sama dengan Neelofa, Izara Aishah, Azar Azmi, Ramona Zamzam dan Anzalna Nasir. Beliau kemudiannya terjun ke bidang lakonan pada 2012 dan berlakon dalam beberapa telefilem dan drama Melayu. Drama pertama lakonannya ialah BFF (Best Friends Forever) yang disiarkan di TV3 pada tahun yang sama.

Namanya menjadi popular hanya lapan bulan selepas menyertai bidang lakonan tanah air. Pengalamannya sebagai model dalam sebarang iklan membolehkan Syatilla mengembangkan bakatnya dalam bidang lakonan. Selepas berlakon dalam BFF, beliau berlakon dalam beberapa lagi drama dan telefilem, antaranya ialah Dalam Setiap Sujud, Rindu Bertamu di Abu Dhabi, Kalau Bukan Aku dan Rentas Samudera.

Kehidupan peribadi
Dengan hanya sekali lafaz, Syatilla dan pasangannya, pelakon Shaheizy Sam selamat diijabkabul pada 8 Februari 2016, yang jatuh kepada ulang tahun kelahirannya ke-25. Majlis resepsi pengantin perempuan telah diadakan pada 9 Februari 2016 di Bukit Jawi Golf Villa manakala resepsi pengantin lelaki diadakan pada 14 Februari 2016 di Hotel Mandarin Oriental Kuala Lumpur.

Pada 9 Mei 2017, Sam dan Syatilla menyambut kedatangan cahayamata sulung bernama Syeriv Samheizy. Dua tahun kemudian, iaitu pada 16 April 2019, Syatilla dan Sam dikurniakan cahaya maya kedua, iaitu anak sulung perempuan yang diberi nama Sarima Samheizy.

Filemografi

Drama

Telefilem

Rujukan

Pautan luar
 
 
 
 

Kelahiran 1991
Pelakon wanita Malaysia
Orang dari Perak
Orang hidup
Pelakon wanita Malaysia abad ke-21
Peragawati Malaysia
Orang Malaysia berketurunan Jepun
Orang Malaysia berketurunan Melayu
Muslim Malaysia
Pelakon televisyen Malaysia
Peserta Dewi Remaja